
Z A P I S N I K

28. sjednice Vijeća Mjesnog odbora Žitnjak, 
održane 28. rujna 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek


Sjednici predsjedava Mario Kovačić, predsjednik Vijeća.

U radu sjednice sudjeluje stručni referent za rad tijela mjesne samouprave Mihaela Hrženjak.
	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 27. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D

1. Donošenje mišljenja o mogućnosti raspolaganja zemljištem k.č. 977/1 i 977/3, te 977/1 i 977/2 k.o. Žitnjak – po zahtjevu Damira Dimitrova.
1. Aktualna komunalna problematika.
1. Razno: izvješća, pitanja i  prijedlozi.


Ad 1.) Donošenje mišljenja o mogućnosti raspolaganja zemljištem k.č. 977/1 i 977/3, te 977/1 i 977/2 k.o. Žitnjak – po zahtjevu Damira Dimitrova. 

Predsjednik Vijeća, Mario Kovačić izvješćuje vijećnike da su pristigla dva zahtjeva za raspolaganjem zemljišta k.č. 911/1 i 977/3, te 977/1 i 977/2 k.o. Žitnjak po zahtjevu Damira Dimitrova. 
Otvara raspravu.
U raspravi sudjeluju svi vijećnici te jednoglasno donose 





Z a k l j u č a k
o raspolaganju zemljištem k.č. 977/1 i 977/2 k.o. Žitnjak


1. Vijeće Mjesnog odbora Žitnjak, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/23-003/317; URBROJ: 251-11-33-1/003-23-5 od 18.9.2023., suglasno je s raspolaganjem zemljišta k.č. 977/1 i 977/2 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ni ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.


Z a k l j u č a k
o raspolaganju zemljištem k.č. 977/1 i 977/3 k.o. Žitnjak


1. Vijeće Mjesnog odbora Žitnjak, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/23-003/314; URBROJ: 251-11-33-1/003-23-5 od 18.9.2023., suglasno je s raspolaganjem zemljišta k.č. 977/1 i 977/2 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ni ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

1. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.


Ad 2.) Aktualna komunalna problematika.

Predsjednik Vijeća, Mario Kovačić napominje da je na cijelom području MO Žitnjak potrebno označiti i ofarbati zebre odnosno pješačke prijelaze, postaviti dodatnu signalizaciju kod pješačkih prijelaza u ulici Žitnjak kod ambulante, u ulici Žitnjak Bogdani i kod okretišta autobusa u III. Strugama te postavu uspornika prometa - tzv. uzdignute plohe s iscrtanim pješačkim prijelazom u ulici Žitnjak, Žitnjak 61. gdje se prije mjesec dana dogodila prometna nesreća sa smrtnim ishodom.
Predsjednik Vijeća otvara raspravu. 
Nakon rasprave u kojoj sudjeluju svi vijećnici vijeće jednoglasno donosi sljedeći

Z a k l j u č a k
o iscrtavanju postojećih pješačkih prijelaza

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· Obnove postojećih pješačkih prijelaza na području MO Žitnjak.
· Ovaj zaključak dostavlja se Vijeću Gradske četvrti na daljnje postupanje.

Z a k l j u č a k
o označavanju znakova za pješački prijelaz

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· dodatno postaviti prometne znakove nailaska na pješački prijelaz na sljedećim lokacijama: Žitnjak 61, Žitnjak Bogdani kod autobusne stanice i u ulici III. Struge kod okretišta autobusa..
· ovaj zaključak dostavlja se Vijeću Gradske četvrti na daljnje postupanje.

Z a k l j u č a k
o postavi uspornika prometa – tzv. uzdignute plohe  

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave uspornika prometa - tzv. uzdignute plohe s iscrtanim pješačkim prijelazom u ulici Žitnjak, Žitnjak 61. (prije mjesec dana dogodila se prometna nesreća sa smrtnim ishodom).
· ovaj zaključak dostavlja se Vijeću Gradske četvrti na daljnje postupanje.

Predsjednik Vijeća, Mario Kovačić napominje da se od Gradskog ureda za obnovu, izgradnju, prostorno uređenje, graditeljstvo, komunalne poslove i promet ponovno zatraži  razmatranje postave uspornika prometa na lokaciji Žitnjak kod k.br. 28-30. Isti Gradski ured navodi kako nije utvrđena potreba za postavom opreme za smirivanje prometa uzdignutih ploha i da će aktivno pratiti stanje sigurnosti u zoni predmetne ulice (prebrza vožnja, vožnja pod utjecajem alkohola, nepoštivanje svjetlosnog znaka). 
Predsjednik ukazuje kako se Gradski ured nije držao ničega što piše u obavijesti, jer da jesu, znali bi da u istoj ulici treba pojačana policijska ophodnja zbog prebrze vožnje i nepoštovanje znakova što je i prije nekoliko dana proizvelo prometnu nesreću sa smrtnim ishodom. 
Otvara raspravu u kojoj sudjeluju svi vijećnici te jednoglasno donose sljedeći 

Z a k l j u č a k
o postavi opreme za smirivanje prometa  

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· ponovnog razmatranja postave opreme za smirivanje prometa u ulici Žitnjak kod k. br. 30-32. (da se ne dogodi opet koja prometna nesreća sa smrtnim ishodom).
· Vijeće Mjesnog odbora Žitnjak želi spriječiti prometnu nesreću, a ne postaviti uspornike kada se nesreća dogodi.
· Dopis Gradskog ureda u prilogu.
· Ovaj zaključak dostavlja se Vijeću Gradske četvrti na daljnje postupanje.


Predsjednik Vijeća, Mario Kovačić ukazuje na to da su na 21. sjednici VMO održanoj 27. veljače donijeli zaključak o vraćanju znaka zabrane prometovanja teških vozila iznad 7.5 tona na početku ulice Žitnjak ali do sada nisu dobili nikakav odgovor. 
Otvara raspravu u kojoj sudjeluju svi vijećnici te jednoglasno donose 

Z a k l j u č a k
o vraćanju uklonjenog prometnog znaka zabrane prometovanja vozila iznad 7.5 t u ulici Žitnjak

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· vraćanja prometnog znaka zabrane prometovanja vozila iznad 7,5 tona na početku ulice Žitnjak koji je uklonjen prilikom rekonstrukcije ulice Žitnjak i Radničke ceste.
· Postaviti tablu s oznakama firmi čiji kamioni smiju prometovati ulicom.
· ovaj zaključak dostavlja se Vijeću Gradske četvrti na daljnje postupanje


 Vijećnica Sanja Šutej napominje da je dobila usmeni zahtjev stranke za postavu prometnog ogledala iz ulice II. Struge na ulicu IV. Struge. 
Predsjednik Vijeća otvara raspravu te Vijeće jednoglasno donosi sljedeći 

Z a k l j u č a k
o postavi prometnog ogledala

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· Postave prometnog ogledala iz ulice II. Struge na ulicu IV. Struge.
· Izvod iz geoportala u prilogu.
· Ovaj zaključak dostavlja se Vijeću Gradske četvrti na daljnje postupanje.

Vijećnici raspravljaju o zelenim otocima kod Mjesne samouprave i kod okretišta autobusa u III. Strugama. Jednoglasno se slažu da ih treba ukloniti jer se smeće uredno odvozi  ali se kod zelenih otoka stvaraju hrpe smeća koje ljudi donose od tko zna kuda. Zaustavljaju se automobili, iskrcaju smeće i produže dalje. 

Otvara raspravu.
U raspravi sudjeluju svi vijećnici koji jednoglasno donose sljedeći 



Z a k l j u č a k  
o uklanjanju zelenih otoka

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· uklanjanja zelenih otoka kod MS Žitnjak na adresi Žitnjak 61 i kod okretišta autobusa u III. Strugama (potrebno uklanjanje svih zvona – plastika, papir, staklo)
· ovaj zaključak dostavlja se Vijeću Gradske četvrti na daljnje postupanje

Vijećnica Sanja Šutej napominje da bi trebalo povući bar jedan rasvjetni stup prema stazi koja spaja IV. i III. Struge. Napominje da je dosta mračno osobito za dječicu koja sada u zimskim mjesecima idu po mraku iz škole. 
Predsjednik otvara raspravu.
Nakon kratke rasprave Vijeće jednoglasno donosi sljedeći 
Z a k l j u č a k  
o postavi jednog rasvjetnog stupa na pješačku stazu između IV i III. Struga

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave jednog rasvjetnog stupa na pješačku stazu između III. i IV. Struga.
· Izvod iz geoportala u prilogu.
· ovaj zaključak dostavlja se Vijeću Gradske četvrti na daljnje postupanje

Predsjednik Vijeća, Mario Kovačić ukazuje da je stranka M. Galović poslala dopis za označavanje svih OPG-ova na području MO Žitnjak.
Otvara raspravu.
Nakon kratke rasprave Vijeće jednoglasno donosi sljedeći


[bookmark: _GoBack]Z a k l j u č a k  
o postavi tabli za označavanje OPG-ova na području MO Žitnjak

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave tabli (putokaza) za označavanje OPG-ova području MO Žitnjak.
· Dopis stranke u prilogu.
· ovaj zaključak dostavlja se Vijeću Gradske četvrti na daljnje postupanje

Ad 4.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.30 sati.
Zapisnik sastavila:
______________
Mihaela Hrženjak

KLASA:024-08/23-003/1928
URBROJ:251-13-11-11/006-23-3 
Zagreb, 28. rujna 2023.

Predsjednik
Vijeća Mjesnog odbora
Žitnjak
_______________________
 Mario Kovačić
